Document ID: 31996D0005

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Δεκεμβρίου 1995 για την κατάργηση της απόφασης 94/514/ΕΚ σχετικά με ορισμένα μέτρα προστασίας που αφορούν τον αφθώδη πυρετό στην Ελλάδα (Κείμενο που παρουσιάζει ενδιαφέρον για τον ΕΟΧ) (96/5/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10,
την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους στο ενδοκοινοτικό εμπόριο με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,
Εκτιμώντας:
ότι μετά την εκδήλωση κρουσμάτων αφθώδους πυρετού στην Ελλάδα κατά το 1994, η Επιτροπή ενέκρινε την απόφαση 94/514/ΕΚ της 8ης Αυγούστου 1994 σχετικά με ορισμένα μέτρα προστασίας που αφορούν τον αφθώδη πυρετό στην Ελλάδα (4), όπως τροποποιήθηκε τελευταία από την απόφαση 95/22/ΕΚ (5) 7
ότι τα κρούσματα τέθηκαν υπό έλεγχο, μετά από τα μέτρα που εφάρμοσαν και τη δράση που ανέλαβαν οι ελληνικές αρχές 7
ότι στην εξέταση των στοιχείων που αφορούν την κλινική και ορολογική παρακολούθηση και την επιδημιολογική έρευνα αναφέρεται ότι ο ιός έχει εξαλειφθεί από την Ελλάδα 7
ότι, επομένως, είναι αναγκαίο να καταργηθεί η απόφαση 94/514/ΕΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 94/514/ΕΚ καταργείται.
Άρθρο 2
Τα κράτη μέλη τροποποιούν τα μέτρα που εφαρμόζουν στο εμπόριο με σκοπό τη συμμόρφωση προς την παρούσα απόφαση και ενημερώνουν αμέσως την Επιτροπή σχετικά.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 13 Δεκεμβρίου 1995.

Labels: 0
18
17
6